Il-Kummissjoni Ewropea - Stqarrija għall-istampa Il-Kummissjoni Ewropea qed tilqa' fehmiet dwar id-detenzjoni fiż-żona ta' ġustizzja tal-UE Brussell, l-14 ta' Ġunju 2011 – Iċ-ċittadini Ewropej għandhom ikunu ċerti li jkollhom trattament f'konformità ma' standards ta' protezzjoni simili, ikunu fejn ikunu fl-Unjoni Ewropea. Illum, Viviane Reding, il-Kummissarju tal-UE għall-Ġustizzja, ippreżentat Green Paper li tinkludi 10 mistoqsijiet dwar kif tista' tissaħħaħ il-fiduċja reċiproka fil-qasam tad-detenzjoni. Il-kundizzjonijiet ta' detenzjoni kif ukoll il-perjodi ta' detenzjoni jvarjaw ħafna minn pajjiż tal-UE għall-ieħor. Filwaqt li l-gvernijiet nazzjonali huma l-uniċi li huma responsabbli minn kwistjonijiet relatati mad-detenzjoni u mill-ġestjoni tal-ħabsijiet, huwa f'idejn il-Kummissjoni Ewropea li tiżgura li l-kooperazzjoni ġudizzjarja fil-ħidmiet tal-UE u d-drittijiet fundamentali jiġu rispettati waqt l-implimentazzjoni tal-istrumenti ta' rikonoxximent reċiproku tal-UE, bħal pereżempju l-Mandat ta' Arrest Ewropew. “Sabiex il-pajjiżi tal-UE jikkooperaw fil-ġlieda kontra l-kriminalità u fit-tħaddim tas-sistemi tal-ġustizzja, jeħtieġ li jkun hemm fiduċja reċiproka bejn l-awtoritajiet ġudizzjarji fl-UE,” qalet il-Viċi President Viviane Reding, il-Kummissarju tal-UE għall-Ġustizzja. “Il-kundizzjonijiet fil-ħabsijiet jaqgħu taħt ir-responsabbiltà nazzjonali. L-għan tal-ħidma tal-Kummissjoni għandu jkun ċar mill-bidu nett: jeħtieġ li ntejbu l-għarfien reċiproku dwar is-sistemi rispettivi tagħna u li nsaħħu l-fiduċja reċiproka sabiex niżguraw li l-prinċipju ta' rikonoxximent reċiproku jiġi applikat b'mod effettiv bil-għan li ż-żona ta' ġustizzja tal-UE tkun waħda effettiva.” Il-Green Paper tniedi konsultazzjoni pubblika li għandha tibqa' għaddejja sat-30 ta' Novembru u li se tgħin fl-eżaminazzjoni aktar mill-viċin tar-rabtiet li jkun hemm bejn il-kwistjonijiet ta' detenzjoni u l-fiduċja reċiproka fiż-żona ta' ġustizzja tal-UE. Il-kundizzjonijiet ta' detenzjoni jista' jkollhom impatt dirett fuq il-funzjonament mingħajr intoppi tar-rikonoxximent reċiproku ta' deċiżjonijiet ġudizzjarji – il-bażi tal-kooperazzjoni bejn l-imħallfin fi ħdan l-UE. Pereżempju, il-Mandat ta' Arrest Ewropew – li ilu jopera sa mill-2004 – jipprovdi strument effiċjenti biex il-persuni ssuspettati li jkunu wettqu xi reat jiġu estraditi minn pajjiż tal-UE għall-ieħor, b'tali mod li l-kriminali ma jkunu jistgħu jsibu kenn imkien fl-Ewropa (IP/11/454). Madanakollu, is-sistema tiġi ostakolata jekk l-imħallfin jirrifjutaw li jestradixxu lill-persuni akkużati minħabba li l-kundizzjonijiet ta' detenzjoni fil-pajjiż li jkun qed jagħmel it-talba jkunu ta' standard inferjuri. L-iffullar fil-ħabsijiet u allegazzjonijiet dwar trattament ħażin tad-detenuti jistgħu jdgħajfu wkoll il-fiduċja li hija meħtieġa għall-kooperazzjoni ġudizzjarja fl-Unjoni Ewropea. It-tul ta' żmien li persuna tista' tqatta' f'detenzjoni qabel ma tiġi pproċessata fil-qorti u matul il-proċedimenti tal-qorti jvarja konsiderevolment bejn Stat Membru u ieħor. F'ċerti pajjiżi, persuna tista' tinżamm taħt arrest preventiv għal żmien massimu ta' erba' snin. Perjodi eċċessivament twal ta' arrest preventiv huma detrimentali għall-individwu, jistgħu jippreġudikaw il-kooperazzjoni ġudizzjarja bejn l-Istati Membri u ma jirrappreżentawx il-valuri li tħaddan l-Unjoni Ewropea. L-għażliet għat-titjib tal-fiduċja reċiproka bejn l-awtoritajiet ġudizzjarji msemmija fil-Green Paper jinkludu, il-promozzjoni tal-iskambju tal-aħjar prassi fir-rigward tal-kundizzjonijiet ta' detenzjoni bejn l-amministrazzjonijiet nazzjonali, l-alternattivi għad-detenzjoni tat-tfal u monitoraġġ aħjar tal-kundizzjonijiet tal-ħabsijiet min-naħa tal-gvernijiet nazzjonali. Sfond Il-konsultazzjoni pubblika tal-Kummissjoni hija miftuħa għall-prattikanti legali, għal dawk li jaħdmu fil-ħabsijiet u fis-servizzi tal-probation, għall-amministrazzjonijiet nazzjonali, għall-organizzazzjonijiet mhux governattivi u għal kwalunkwe persuna oħra li jista' jkollha interess fi kwistjonijiet relatati mad-detenzjoni. Il-kummenti jistgħu jintbagħtu sat-30 ta' Novembru 2011. Għal aktar informazzjoni Il-Green Paper dwar l-applikazzjoni tal-leġiżlazzjoni tal-UE rigward il-ġustizzja kriminali fil-qasam tad-detenzjoni: http://ec.europa.eu/justice/policies/criminal/procedural/docs/com_2011_327_en.pdf Il-Kamra tal-Aħbarijiet tad-Direttorat Ġenerali għall-Ġustizzja: http://ec.europa.eu/justice/news/intro/news_intro_en.htm Il-paġna ewlenija fuq l-internet tal-Viċi President Viviane Reding, il-Kummissarju tal-UE għall-Ġustizzja: http://ec.europa.eu/reding Annex: PRISON POPULATION IN THE EUROPEAN UNION 2009-2010 EU Member States Data from 2009/2010 Prison population total (including pre-trial detainees/ remand prisoners) Pre-trial detainees (percentage of prison population) Occupancy level (based on official capacity) Prison population rate (per 100 000 of national population) Non-national prisoners (percentage of prison population, incl. non-national EU citizens) and 3rd country nationals) Juveniles / minors (pecentage of prison population) Austria 8 671 23,7% 102,9% 103 45,8% 2,6 % Belgium 10 501 35% 118,9% 97 41,1% 0,3 % Bulgaria 9 071 10,4% 155,6% 120 1,9% 0,5 % Cyprus 831 38,4% 150,5% 105 59,6% 0,6 % Czech Republic 22 575 11,3% 111,9% 214 7,3% 0,7 % Denmark 3 967 34,9% 96% 71 21,9% 0,5 % Estonia 3 436 21,9% 97,2% 256 39,4% 1 % Finland 3 231 17,1% 98,2% 60 10,3% 0,1 % France 59 655 27,7% 118,1% 96 19,2% 1,1 % Germany 69 385 15,5% 89,0% 85 26,3% 3,5 % (of pre-trial prisoners only) Greece 11 547 27,4% 129,6% 102 43,9% - 4,4 % Hungary 15 373 29,3% 127,7% 153 3,8% 3 % Ireland 4 409 14,9% 103,7% 99 10,8% 2,4 % Italy 68 795 43,6% 153% 113 36,9% 0,5 % Latvia 7 055 28,3% 70,4% 314 1% 2,1 % Lithuania 8 655 14% 85,5% 260 1,2% 2,5 % Luxembourg 706 47,2% 99,3% 139 69,5% 0,7 % Malta 583 35,2% 84,5% 140 40,1% 6,1 % The Netherlands 15 604 36,3% 86,4% 94 27,7% 4,7 % Poland 82 794 10,3% 97,4% 217 0,7% 0,3 % Portugal 11 896 19,4% 98,5% 112 20,2% 0,7 % Romania 28 481 16,5% 81,4% 133 0,7% 1,6 % Slovakia 10 044 17,4% 94,6% 185 1,8% 0,8 % Slovenia 1 385 24,4% 124,2% 67 10,8% 2 % Spain 73 520 18,7% 136,3% 159 35,5% 0 % (2,1 % under 21) Sweden 7 286 24,7% 105,4% 78 28,7% 0,1 % United Kingdom a) England & Wales 85 206 14,9% 107,2% 154 12,9% 1,9 % b) Scotland 7 781 20.2% 105,2% 149 3,4% 1,5 % c) Northern Ireland 1 557 36,8% 82,7% 86 8% 1 % http://www.kcl.ac.uk/depsta/law/research/icps/worldbrief/?search=europe&x=Europe and Eurostat – statistics in focus – 58/2010 Persuni ta' kuntatt : Matthew Newman (+32 2 296 24 06) Mina Andreeva (+32 2 299 13 82)